rejauldu/bengali-wikipedia huggingface dataset:
পোরসা () ভারতের মধ্য প্রদেশ রাজ্যের মোরেনা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৪ মিটার (৫০৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পোরসা শহরের জনসংখ্যা হল ৩৩,০৯৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে পোরসা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
খোরশেদ আলম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ০৪-১০-২০১১   জন্ম ও শিক্ষাজীবন  খোরশেদ আলমের জন্ম ২ ফেব্রুয়ারি ১৯৩৬ সালে নড়াইল জেলার সদর উপজেলার চান্দেরচর গ্রামে। তার বাবার নাম এয়াকুব শরীফ এবং মায়ের নাম ছটু বেগম। তার স্ত্রীর নাম কোহিনুর বেগম। তাঁদের এক ছেলে, এক মেয়ে।    কর্মজীবন  ইপিআরে চাকরি করতেন খোরশেদ আলম। ১৯৭১ সালে কর্মরত ছিলেন সিলেট ইপিআর হেডকোয়ার্টারের ১২ নম্বর উইংয়ের অধীনে সীমান্ত এলাকায়। মুক্তিযুদ্ধ শুরু হলে প্রতিরোধযুদ্ধে যোগ দেন। এপ্রিলের শেষে সিলেট শহর এলাকার শিবপুরে একটি প্রতিরক্ষা অবস্থানে থাকার সময় পাকিস্তানি সেনাদের বিরাট এক দল তাঁদের আক্রমণ করে। তখন সেখানে ভয়াবহ যুদ্ধ হয়। এ যুদ্ধে খোরশেদ আলমের দলের ১৩ জন ছাড়া সবাই শহীদ হন। চরম এই বিপর্যয়েও তিনি মনোবল হারাননি। যুদ্ধের শেষ দিকে পাকিস্তানি সেনারা তাঁদের উদ্দেশ্য আত্মসমর্পণ করার কথা বলতে থাকে। এবং পদন্নোতি দেয়ার প্রলোভনও দেয়। কিন্তু সে প্রলোভনে পা দেননি তিনি। হাওরের ভেতর দিয়ে পালিয়ে যান। এরপর ভারতে আশ্রয় নেন। ভারতে পুনর্গঠিত হওয়ার পর ৫ নম্বর সেক্টরের ডাউকি সাবসেক্টর এলাকায় যুদ্ধ করেন। ছাতকে যুদ্ধে অসম সাহস ও বীরত্ব প্রদর্শন করেন। ৭ ডিসেম্বর ছাতক যুদ্ধ হয়।   মুক্তিযুদ্ধে ভূমিকা  সিলেট জেলার অন্তর্গত গোয়াইনঘাট ছিল সীমান্তবর্তী থানা। গোয়াইনঘাটের ওপর দিয়েই সিলেট-তামাবিল-ডাউকি-শিলংয়ের যোগাযোগ। এ জন্য ১৯৭১ সালে গোয়াইনঘাট ছিল গুরুত্বপূর্ণ এলাকা। সীমান্তবর্তী এলাকায় পাকিস্তান সেনাবাহিনীর নির্বিঘ্ন চলাচল ব্যাহত করার জন্য মুক্তিবাহিনী এই সেতু ধ্বংস করে। ওই সেতু ধ্বংসের কয়েক দিন আগে ভারতের একজন ঊর্ধ্বতন সেনাকর্মকর্তা মুক্তিবাহিনীর ডাউকি ক্যাম্পে এসে বলেন, ‘এ অপারেশনে আপনারা কে যাবেন।’ তিনি এ কথা বলার পর কেটে গেল কয়েক মিনিট। মুক্তিযোদ্ধাদের দলনেতারা সব চুপ। শেষে হাত তোলেন সাহসী খোরশেদ আলম। এরপর তাকেই এ অপারেশন পরিচালনার দায়িত্ব দেওয়া হয়। অন্ধকার রাতে ভারতের ডাউকি থেকে রওনা হলেন একদল মুক্তিযোদ্ধা। তাঁদের নেতৃত্বে খোরশেদ আলম। সীমান্ত অতিক্রম করে এগিয়ে যেতে থাকলেন। তাঁদের লক্ষ্য গোয়াইনঘাটের একটি সেতু। সেখানে পাহারায় আছে পাকিস্তানি সেনা ও রাজাকাররা। তাদের আক্রমণ করে তাড়িয়ে দিতে হবে।  তারপর সেতু ধ্বংস করতে হবে। বিপজ্জনক ও চরম ঝুঁকিপূর্ণ এক অপারেশন। কিন্তু মুক্তিযোদ্ধারা বিশেষত খোরশেদ আলম পিছপা হননি। মধ্যরাতের আগেই তারা নিঃশব্দে পৌঁছে গেলেন লক্ষ্যস্থলে। একযোগে শুরু করলেন আক্রমণ। পাকিস্তানি সেনা ও রাজাকাররা আক্রমণ প্রতিরোধের চেষ্টা করল। মুক্তিযোদ্ধাদের প্রচণ্ড ও সাঁড়াশি আক্রমণে ভীতসন্ত্রস্ত রাজাকাররা আগেই পালিয়ে যায়। কিছুক্ষণের মধ্যে পাকিস্তানিরাও পালিয়ে গেল। মুক্তিযোদ্ধারা দ্রুত সেতুতে মাইন লাগানোর কাজ শুরু করলেন। মাইন লাগিয়ে অবস্থান নিলেন নিরাপদ দূরত্বে। কিছুক্ষণের মধ্যেই চারদিক প্রকম্পিত করে বিকট শব্দে বিস্ফোরিত হলো মাইন। ধ্বংস হয়ে গেল সেতু। সফল অপারেশন। এরপর তারা ফিরে চললেন সীমান্তের ওপারে, নিজেদের ঘাঁটির দিকে।    পুরস্কার ও সম্মাননা   বীর প্রতীক  পাদটীকা     তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
লিথুয়ানিয়ার রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোতে পরিচালিত হয়, যেখানে লিথুয়ানিয়ার প্রধানমন্ত্রী হলেন একটি বহুদলীয় ব্যবস্থার সরকারপ্রধান।  প্রধানমন্ত্রীর নেতৃত্বাধীন সরকারের হাতে নির্বাহী ক্ষমতা ন্যস্ত। এককক্ষবিশিষ্ট আইনসভা এবং সরকার --- উভয়ের হাতে আইন প্রণয়ন ক্ষমতা ন্যস্ত। লিথুয়ানিয়ার রাষ্ট্রপতি বিচারকদের নিয়োগদান করেন এবং বিচার বিভাগ নির্বাহী ও আইন প্রণয়ন বিভাগ অপেক্ষা স্বাধীন।  ১৯৯২ সালের ২৫শে অক্টোবর লিথুয়ানিয়ার সংবিধান প্রণীত হয়। লিথুয়ানিয়াতে কোন একক রাজনৈতিক দলের আধিপত্য নেই। বিভিন্ন দল একত্রিত হয়ে কোয়ালিশন সরকার গঠন করে।  বিষয়শ্রেণী:ইউরোপের রাজনীতি বিষয়শ্রেণী:লিথুয়ানিয়া বিষয়শ্রেণী:দেশ অনুযায়ী রাজনীতি  en:Politics of Lithuania lt:Lietuvos politinė sistema
কৈলাস বা কৈলাশ বলতে বোঝাতে পারে:  পর্বত  কৈলাস পর্বত, চীনের তিব্বত অঞ্চলে অবস্থিত পর্বত, যা হিন্দু ও বৌদ্ধদের কাছে পবিত্র হিসাবে বিবেচিত  আদি কৈলাস, ভারতের উত্তরাখণ্ড রাজ্যে অবস্থিত পর্বত, যা হিন্দুদের কাছে পবিত্র হিসাবে বিবেচিত  স্থান ও ভবন  কৈলাশ মন্দির, ভারতের মহারাষ্ট্র রাজ্যের ইলোরায় অবস্থিত শিব মন্দির  কৈলাস কলোনি, দক্ষিণ দিল্লি, ভারত  কৈলাস কলোনি মেট্রো স্টেশন, দিল্লি, ভারত  ব্যক্তি  কৈলাশ খের (জন্ম ১৯৭৩), ভারতীয় পপ গায়ক  কৈলাশ বিজয়বর্গীয় (জন্ম ১৯৫৬), ভারতীয় রাজনীতিবিদ
১নং রামখানা ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।   ইতিহাস  অবস্থান ইউনিয়নটি নাগেশ্বরী উপজেলার উত্তরে অবস্থিত। এ ইউনিয়নকে ঘিরে রয়েছে ভুরুঙ্গামারী, ফুলবারী,লালমনিরহাটউপজেলা।  সাধারণ তথ্য  পাড়া ৬৩টি এবং গ্রাম-১০টি। যথা-  আস্করনগর  আজমাতা  পূর্ব রামখানা  দক্ষিণ রামখানা  পশ্চিম রামখানা  খুনিয়াটারী  কম্পেরহাট  ভারাইল টারী  ডারারপার  কবরস্থান-২টিি  ঈদগাহ-২টি, যথা-নাখারগঞ্জ ঈদগাহ মাঠ ও পূর্ব রামখানা ঈদ্গাহ মাঠ।  ক্রীড়া সংগঠন-১টি  সাংস্কৃতিক সংগঠন-১টি।  যোগাযোগ ব্যবস্থা কুড়িগ্রাম জেলা থেকে ৯ কি.মি. দূরে অবস্থিত। জেলা শহর থেকে বাস, অটো রিক্সা যোগে নাগেশ্বরী উপজেলা (জন প্রতি) ভাড়া-৩০/= অতিক্রম করে পশ্চিম উত্তর কোনে রামখানা ইউনিয়ন অবস্থিত।  হাট বাজার রামখানা ইউনিয়নের কতিপয় হাট-বাজার সমুহঃ  নাখারগঞ্জ বাজার- আয়তন- আনুমানিক- ৫একর  শিয়ালকান্দা বাজার- আয়তন- আনুমানিক- ৪একর  দিঘীরপাড় বাজার- আয়তন- আনুমানিক- ৩একর  কম্পেরহাট- আয়তন- আনুমানিক- ৩একর  চান্দেরহাট- আয়তন- আনুমানিক- ২একর।  রামখানা  দর্শনীয় ব্রহ্মপুত্র নদী   আরও দেখুন   কুড়িগ্রাম জেলা  নাগেশ্বরী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:নাগেশ্বরী উপজেলার ইউনিয়ন
ম্যাসাকার উপসাগর হল আলাস্কার অ্যালেউশিয়ান দ্বীপপুঞ্জের আট্টু দ্বীপের দক্ষিণ-পূর্ব উপকূলের একটি খাঁড়ি। Merriam-Webster's Geographical Dictionary, Third Edition, p. 716. ম্যাসাকার উপসাগর ছিল ১৯৪৩ সালের মে মাসে আট্টুর যুদ্ধে মার্কিন যুক্তরাষ্ট্রের সেনাবাহিনীর অবতরণ স্থানগুলির মধ্যে একটি, এর আগে দ্বিতীয় বিশ্বযুদ্ধের সময় জাপানিদের কাছ থেকে দ্বীপটি পুনরুদ্ধার করা হয়েছিল। Merriam-Webster's Geographical Dictionary, Third Edition, p. 716.  লোফ দ্বীপ হল উপসাগরের একটি ছোট দ্বীপ, দ্বিতীয় বিশ্বযুদ্ধের সময় মার্কিন সেনাবাহিনী আট্টু দখলের সময় নামকরণ করেছিল।   মন্তব্য    তথ্যসূত্র    মেরিয়াম-ওয়েবস্টারের ভৌগোলিক অভিধান, তৃতীয় সংস্করণ । স্প্রিংফিল্ড, ম্যাসাচুসেটস: মেরিয়াম-ওয়েবস্টার, ইনকর্পোরেটেড, 1997। ।  বিষয়শ্রেণী:আলাস্কার উপসাগর বিষয়শ্রেণী:অ্যালেউশিয়ান দ্বীপপুঞ্জের ভূমিরূপ
মা শাকুম্ভরী বিশ্ববিদ্যালয় হল ভারতের উত্তর প্রদেশ রাজ্যের সাহারানপুরের একটি রাজ্য সরকারি বিশ্ববিদ্যালয়। বিশ্ববিদ্যালয়টি ২০২২ সালে প্রতিষ্ঠিত হয়।   ইতিহাস  বিশ্ববিদ্যালয়টি "উত্তর প্রদেশ রাজ্য বিশ্ববিদ্যালয় (সংশোধন) আইন, ২০১৯"-এর অধীনে প্রতিষ্ঠিত হয়। অবকাঠামো নির্মাণ ২০২১ সালে শুরু হয়েছিল। এটিকে মূলত "সাহারানপুর স্টেট ইউনিভার্সিটি" বলা হত যতক্ষণ না ২০২১ সালের আগস্ট মাসে এটির নামকরণ করা হয় (২০১৯ সালের উত্তর প্রদেশ আইন নং ৬ দ্বারা প্রতিষ্ঠিত এবং ২০২১ সালের উত্তর প্রদেশ আইন নং ১৯ দ্বারা নতুন নামকরণ করা হয়)।  কেন্দ্রীয় স্বরাষ্ট্রমন্ত্রী অমিত শাহ ২০২১ সালের ২ই ডিসেম্বর রাজ্যের মুখ্যমন্ত্রী যোগী আদিত্যনাথের উপস্থিতিতে উত্তরপ্রদেশের সাহারানপুরের পুনওয়ারকা গ্রামে মা শকুম্ভরী বিশ্ববিদ্যালয়ের ভিত্তি প্রস্তর স্থাপন করেন।  বিদ্যায়তন বিশ্ববিদ্যালয়টি সাহারানপুরের পুনওয়ারকা গ্রামে অবস্থিত। এটি ৫০ একর জুড়ে বিস্তৃত।  তথ্যসূত্র  বহিঃসংযোগ দাপ্তরিক ওয়েবসাইট  বিষয়শ্রেণী:উত্তরপ্রদেশের বিশ্ববিদ্যালয় বিষয়শ্রেণী:সাহারানপুরে শিক্ষা
কালীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ থানার অন্তর্গত একটি প্রত্নস্থল।   প্রত্নসামগ্রী বিংশ শতাব্দীর মধ্যভাগে কালীনগর থেকে আনুমানিক নবম শতকে নির্মিত ১০৪ সেন্টিমিটার X ৫৬ সেন্টিমিটার X ১৩ সেন্টিমিটার মাপের একটি কালো পাথরের বিষ্ণুমূর্তি আবিষ্কৃত হয়েছে। মূর্তিটির বাম হাত সম্পূর্ণ রূপে ভেঙে গেছে। মূর্তিটি বর্তমানে স্থানীয় গৌরনৃসিংহ আশ্রমে রক্ষিত রয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
ডেনিস হফস লাভ রাঞ্চ, যা ২০১০ সালের আগে চেরি প্যাচ র‍াঞ্চ নামে পরিচিত, ক্রিস্টাল, নেভাদার দুটি পতিতালয়ের মধ্যে একটি।  লাস ভেগাসের নিকটবর্তী হওয়ার কারণে এটিকে লাভ র‍াঞ্চ সাউথ  বা লাভ রাঞ্চ লাস ভেগাস  নামেও উল্লেখ করা হয়।   আরো দেখুন    দ্য লাভ রাঞ্চ  নেভাদায় পতিতাবৃত্তি  নেভাদাযর পতিতালয়ের তালিকা   তথ্যসূত্র    বহিঃসংযোগ    "Heidi Fleiss Gives a Tour of the Love Ranch"  — এপ্রিল 2013 "ওয়েবসিওড" ভিডিও অপরাহ উইনফ্রে নেটওয়ার্ক থেকে  ব্রেন, হেনরি (নভেম্বর 17, 2005)। "সেক্স এবং উচ্চ মরুভূমি: বোর্দেলো পুরুষ পতিতাদের প্রস্তাব দিতে পারে"। লাস ভেগাস রিভিউ-জার্নাল।  ব্রেন, হেনরি (নভেম্বর 22, 2005)। "ফ্লিস পুরুষ পতিতালয়ে একা যেতে চায়: 'হলিউড ম্যাডাম' ব্যবসায়িক অংশীদারের সাথে বিভক্ত হয় কিন্তু ক্রিস্টাল পরিকল্পনার সাথে চাপ দেয়"। লাস ভেগাস রিভিউ-জার্নাল।  বিষয়শ্রেণী:নেভাদার পতিতালয় বিষয়শ্রেণী:উইকিউপাত্তে স্থানাঙ্ক আছে
রান একটি ২০২০ ভারতীয় তেলুগু ভাষার মনস্তাত্ত্বিক থ্রিলার চলচ্চিত্র, যা লক্ষ্মীকান্ত চেন্না পরিচালিত এবং নবদ্বীপ ও পুজিতা পন্নদা অভিনীত। ওয়াই রাজীব রেড্ডি ও সাই বাবা জাগরলামুদি প্রযোজিত ফার্স্ট ফ্রেম এন্টারটেইনমেন্টের ব্যানারে নির্মিত, চলচ্চিত্রটি আহা স্ট্রিমিং পরিসেবায় ২৯ মে ২০২০ মুক্তি দেয়া হয়।  চলচ্চিত্রটি প্রথম তেলুগু ওটিপি মিডিয়া পরিষেবা চলচ্চিত্র বলে জানা গেছে, যদিও একমাস আগেই অমৃতারামমের  প্রিমিয়ার হয়েছিল।    পটভূমি  শ্রুতি ও সন্দীপ এক দম্পতি। তারা তাদের বিবাহ বার্ষিকীতে মধ্যাহ্নভোজের ব্যবস্থা করে, তাদের আর কখনও দেখা হয় না, কারন শ্রুতি অপ্রত্যাশিতভাবে মারা যায়। শ্রুতির রহস্যজনক মৃত্যুর কারণে সন্দীপকে সন্দেহ করা হয়।   অভিনয়ে   সন্দীপ রেড্ডির ভূমিকায় নবদীপ  শ্রুতি চরিত্রে পুজিতা পন্নদা  খলিলের চরিত্রে অমিত তিওয়ারি  রোজী চরিত্রে ভানু শ্রী  শঙ্কর রেড্ডির ভূমিকায় মুখতার খান  কাউসালিয়া কালিয়ার ডাক্তার হিসাবে  সত্যিকারের চিকিৎসক হিসাবে শফী  বাবাই (চাচা) চরিত্রে হরি চন্দ্র  কিরীটি রাহুলের ভূমিকায়  ভেঙ্কট চরিত্রে ভরত  একজন পুলিশ অফিসার হিসাবে সাই হর্ষ   নির্মাণ  রান মূলত আহা স্ট্রিমিং পরিষেবার জন্য একটি ওয়েব সিরিজ হওয়ার উদ্দেশ্যে তৈরি হয়েছিল। এটি ২০ মিনিটের প্রতি পর্বের ৮-পর্বের সিরিজ হিসাবে পরিকল্পনা করা হয়েছিল। তবে আহার দলে অংশ আল্লু অরবিন্দ বিশ্বাস করেছিলেন যে রান  মূল বৈশিষ্ট্যযুক্ত চলচ্চিত্র হবে।   অক্টোবর থেকে নভেম্বর ২০১৯ এর মধ্যে ২৪ দিন প্রধান ফটোগ্রাফির কাজ করা হয়েছিল    মুক্তি  চলচ্চিত্রটি ওটিটি প্ল্যাটফর্মের আহাতে সরাসরি মুক্তি দেয়া হয়, ২৯ মে ২০২০।    অভ্যর্থনা  দ্য হিন্দু  পত্রিকার সংগীতা দেবী ডুন্ডু চলচ্চিত্রটিকে "একটি হতাশ মানসিক থ্রিলার" বলে অভিহিত করেছেন। নবদীপের অভিনয়ের প্রশংসা করার সময় ডুন্ডু জানিয়েছিলেন যে, চিত্রনাট্য অনুমানযোগ্য ছিল এবং এটি আরও কার্যকরভাবে সম্পাদনা করা যেত।  টাইমস অফ ইন্ডিয়া পাঁচের মধ্যে দেড় তারকা ছবিকে দিয়েছিল এবং তার অসম্পূর্ণ স্ক্রিপ্ট এবং কাঁচা হাতে লেখা চিত্রনাট্যের জন্য চলচ্চিত্রটির তীব্র সমালোচনা করেছিল।  প্রত্যুশ পরশারামন, ফিল্ম কম্পানিওনের  হয়ে লেখেন , ছবিটির নেতিবাচক পর্যালোচনা করেছিলেন।    তথ্যসূত্র    বহিঃসংযোগ     বিষয়শ্রেণী:২০২০-এর চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:হায়দ্রাবাদ, ভারতের পটভূমিতে চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:আহা-এর মৌলিক চলচ্চিত্র
অধ্যক্ষ মাওলানা আজিজুর রহমান চৌধুরী (১৯৪৬ -৩০ মে ২০১১) বাংলাদেশের দিনাজপুর জেলায় জন্মগ্রহণকারী একজন রাজনীতিবিদ ও ইসলামী ব্যক্তিত্ব ছিলেন। তিনি দু’বার বাংলাদেশের জাতীয় সংসদের সদস্য হিসেবে নির্বাচিত হন। ১৯৯১ সালে পঞ্চম জাতীয় সংসদ নির্বাচনে ও ২০০১ সালে অষ্টম জাতীয় সংসদ নির্বাচনে দিনাজপুর-৬ আসন থেকে বিজয়ী হন। তিনি বাংলাদেশ জামায়াতে ইসলামীর রাজনীতিবিদ ছিলেন।   প্রাথমিক জীবন  আজিজুর রহমান চৌধুরী ১৯৪৬ সালে বাংলাদেশের দিনাজপুর জেলার বিরামপুর উপজেলার প্রফেসরপাড়ায় জন্মগ্রহণ করেন। তিনি দীর্ঘদিন বিজুল দারুল হুদা কামিল স্নাতকোত্তর মাদরাসার অধ্যক্ষ ছিলেন।   রাজনৈতিক জীবন  আজিজুর রহমান চৌধুরী ১৯৯১ সালে দিনাজপুর-৬ (বিরামপুর, নবাবগঞ্জ, ঘোড়াঘাট ও হাকিমপুর উপজেলা) আসন থেকে প্রথম জাতীয় সংসদ সদস্য নির্বাচিত হন। ১৯৯৬ সালের জুন মাসে অনুষ্ঠিত ৭ম জাতীয় সংসদ নির্বাচনে তিনি আওয়ামী লীগের মোস্তাফিজুর রহমান ফিজুর নিকট পরাজিত হন। ২০০১ সালে তিনি চার দলীয় জোটের প্রার্থী হয়ে পুনরায় সংসদ সদস্য নির্বাচিত হন।   অসুস্থতা ও মৃত্যু  অধ্যক্ষ মাওলানা আজিজুর রহমান চৌধুরী ক্যান্সার, জন্ডিস ও পিত্তথলীতে সমস্যাসহ অন্যান্য রোগে আক্রান্ত হয়ে ঢাকার ইসলামী ব্যাংক সেন্ট্রাল হাসপাতালসহ বিভিন্ন স্থানে চিকিৎসা নেন। অসুস্থ অবস্থায় বিরামপুরের নিজ বাসভবনে ২০১১ সালের ৩০ মে মৃত্যুবরণ করেন। তার কর্মস্থল বিজুল দারুল হুদা কামিল স্নাতকোত্তর মাদরাসা প্রাঙ্গণে জানাযা শেষে বিরামপুর শহরের নিকটবর্তী বিজুল গ্রামে পারিবারিক গোরস্থানে তাকে দাফন করা হয়।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০১১-এ মৃত্যু বিষয়শ্রেণী:দিনাজপুর জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:দিনাজপুর জেলার ব্যক্তি
তোতলাডোহ () ভারতের মহারাষ্ট্র রাজ্যের নাগপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে তোতলাডোহ শহরের জনসংখ্যা হল ২৩৩৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে তোতলাডোহ এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
"আই ডোন্ট কেয়ার" হচ্ছে ব্রিটিশ সঙ্গীতশিল্পী-গীতিকার এড শিরান ও কানাডীয় সঙ্গীতশিল্পী জাস্টিন বিবারের গাওয়া দ্বৈত গান। এটি শিরানের চতুর্থ স্টুডিও অ্যালবাম নাম্বার ৬ কোলাবোরেশন প্রজেক্টের প্রধান একক হিসাবে ২০১৯ সালের ১০ মে মুক্তি পায়। শিরান ২০১৯ সালের ৫ মে তার ইন্সটাগ্রামে গানটির প্রাক-প্রচার করেন, এবং একইদিন জাস্টিন বিবারও গানটির অন্য একটি অংশ শেয়ার করেন, before both artists announced the full title and release date on 7 May. গানটি ইউকে সিঙ্গেলস চার্ট তালিকার শীর্ষস্থান দখল করে নেয়। যুক্তরাজ্যের বাইরে, গানটি অস্ট্রেলিয়া, অস্ট্রিয়া, ব্রাজিল, চেক প্রজাতন্ত্র, ডেনমার্ক, ফিনল্যান্ড, গ্রিস, হাঙ্গেরি, আইসল্যান্ড, আয়ারল্যান্ড, ইজরায়েল, ইটালি, মালয়েশিয়া, মেক্সিকো, নেদারল্যান্ডস, নরওয়ে, পর্তুগাল, স্কটল্যান্ড, স্লোভাকিয়া, সুইডেন ও সুইজারল্যান্ডে টপ চার্ট তালিকায় শীর্ষে রয়েছে, এবং বেলজিয়াম, কানাডা, এস্তোনিয়া, ফ্রান্স, জার্মানি, জাপান, নিউজিল্যান্ড, পোল্যান্ড, স্পেন ও যুক্তরাষ্ট্রে তালিকায় শীর্ষ দশে রয়েছে।   তালিকা   তালিকা (২০১৯) অর্জনকৃতঅবস্থান   তথ্যসূত্র   বিষয়শ্রেণী:ইউকে একক চার্টের শীর্ষ একক বিষয়শ্রেণী:অস্ট্রেলিয়ার শীর্ষ একক বিষয়শ্রেণী:ডেনমার্কের শীর্ষ একক বিষয়শ্রেণী:আইরিশ একক চার্টের শীর্ষ একক বিষয়শ্রেণী:২০১৯-এর গান
দেউলী ইউনিয়ন (ইংরেজি:Deuli Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।ইউনিয়ন তালিকা   ভৌগোলিক উপাত্ত  গ্রাম সংখ্যা ১২ টি।  ‌দেউলী, স্থলবর্ষা, ঝুনকাই, ব্রাহ্মন‌খোলা, বাবুপুর, চক‌তৈল,বেতরাইল,টেউ‌রিয়া, মাইঠাইন, স্বল্পবর‌টিয়া, কড়াইল,আলালপুর।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী দেউলী ইউনিয়নের মোট জনসংখ্যা ২০৭৯১ জন।  যোগাযোগ ব্যবস্থা  দেউলী ইউনিয়নের বেশির ভাগ রাস্তাই কাঁচা।   হাটবাজারের তালিকা  দেউলী হাট, ঝুনকাই হা্ট, আলাল পুর হাট ইত্যাদি।  হাসপাতাল  আলালপুর কমিউনিটি ক্লিনিক   শিক্ষা  দেউলী ইউনিয়নের উল্লেখযোগ্য শিক্ষা প্রতিষ্ঠানগুলো হলো:  ১) টেউরিয়া সরকারি প্রাথমিক বিদ্যালয়  ২) দেউলী সরকারি প্রাথমিক বিদ্যালয়  ৩) শামছুল হক মেমোরিয়াল কিন্ডার গার্টেন  ৪) বাবুপুর সরকারি প্রাথমিক বিদ্যালয়।  ৫)বোরহানুল উলুম আহমাদিয়া ইয়াছিনিয়া ফাযিল মাদ্রাসা,আলালপুর  ৬)সুফিয়া কাশেম বহুমুখি উচ্চ বিদ্যালয়, আলালপুর  ৭)বেংরাইল সরকারি প্রাথমিক বিদ্যালয়  ৮)ঝুনকাই ব্রাম্মনখোলা সরকারি বিদ্যালয়  ৯)চকতৈল এ কে এ সালাম উচ্চ বিদ্যালয়  ১০)মাইঠাইন টেউরিয়া এম কে দাখিল মাদ্রাসা।  ১১)মাইঠাইন সরকারি প্রাথমিক বিদ্যালয়  দর্শনীয় স্থান  ধলেশ্বরী নদীর পাড়ের রাস্তা, জমিরের ঘাট ইত্যাদি উল্লেখযোগ্য।   অর্থনীতি  দেউলী ইউনিয়ন কৃষি নির্ভর একটি এলাকা।   উল্লেখযোগ্য ব্যক্তি  হক (আওয়ামী মুস‌লিম লী‌গের প্রতিষ্ঠাতা সাধারণ সম্পাদক)  রা‌কিবুল হাসান রিপন, ডাঃ আব্দুল আওয়াল, তোফাজ্জল হো‌সেন প্রমুখ। আলহাজ্জ্ব আবুল কাশেম সাহেব(সাবেক এমপি টাংগাইল ০৫)   বিবিধ    আরও দেখুন    বহিঃসংযোগ  তথ্যসূত্র  বিষয়শ্রেণী:দেলদুয়ার উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
আলী ইমাম মজুমদার হলেন একজন বাংলাদেশী সাবেক সরকারি কর্মকর্তা। তিনি মন্ত্রিপরিষদ বিভাগের সাবেক সচিব ও বর্তমান অন্তর্বর্তীকালীন সরকারের একজন উপদেষ্টা। তিনি টিআইবির ট্রাস্টি বোর্ডের মহাসচিব ও জাপান ইন্টারন্যাশনাল কো-অপারেশন এজেন্সির পরামর্শক।   প্রারম্ভিক জীবন  আলী ইমাম মজুমদার ১৯৫০ সালে তৎকালীন পূর্ববঙ্গের কুমিল্লা জেলার নানুয়া দিঘিরপাড়ে জন্মগ্রহণ করেন। তিনি চট্টগ্রাম বিশ্ববিদ্যালয়ে গণিত বিভাগে ১৯৬৯ সালে স্নাতক ও ১৯৭৩ সালে স্নাতকোত্তর ডিগ্রী সম্পন্ন করেন।   কর্মজীবন  আলী ইমাম মজুমদার ১৯৭৭ সালের বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন।  তিনি মন্ত্রিপরিষদ সচিব, প্রধানমন্ত্রী কার্যালয়ের মূখ্য সচিব ও পরিকল্পনা কমিশনের সদস্য হিসেবে দায়িত্ব পালন করেন। বিমান বাংলাদেশ এয়ারলাইন্স ও সোনালী ব্যাংক লিমিটেডের চেয়ারম্যান হিসেবে দায়িত্ব পালন করেন।  তিনি শ্রম ও কর্মসংস্থান মন্ত্রণালয়ের সচিব, সংস্থাপন মন্ত্রণালয়ের সচিব এবং মন্ত্রিপরিষদ সচিব হিসেবে দায়িত্ব পালন করেন।  তিনি ট্রান্সপারেন্সি ইন্টারন্যাশনাল বাংলাদেশ (টিআইবি)-র ট্রাস্টি বোর্ডের ২০১৬ সাল থেকে সদস্য ও ২০২০ সাল থেকে মহাসচিব হিসেবে দায়িত্ব পালন করছেন। বর্তমানে তিনি জাপান ইন্টারন্যাশনাল কো-অপারেশন এজেন্সির (জাইকা) বিভিন্ন প্রকল্পের পরামর্শক হিসেবে কাজ করছেন।  ২০২৪ সালের ১২ আগস্ট তিনি অন্তর্বর্তীকালীন সরকারের প্রধান উপদেষ্টা মুহাম্মদ ইউনূসের বিশেষ সহকারীর দায়িত্ব পেয়েছিলেন এবং ২০২৪ সালের ১৬ আগস্ট প্রধান উপদেষ্টার সহকারীর দায়িত্ব বাতিল করে তাকে অন্তর্বর্তীকালীন সরকারের উপদেষ্টা হিসেবে নিয়োগ দেয়া হয়।  তিনি ২০২৪ সালের ১০ নভেম্বর খাদ্য মন্ত্রণালয়ের ও ২০২৫ সালের ২০ জানুয়ারি ভূমি মন্ত্রনালয়ের উপদেষ্টা হিসেবে দায়িত্ব পান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সাবেক সচিব বিষয়শ্রেণী:শ্রম ও কর্মসংস্থান মন্ত্রণালয়ের সচিব বিষয়শ্রেণী:বাংলাদেশের মন্ত্রিপরিষদ সচিব বিষয়শ্রেণী:বাংলাদেশী সরকারি চাকরিজীবী বিষয়শ্রেণী:ত্রিপুরার ব্যক্তি বিষয়শ্রেণী:বাংলাদেশী সক্রিয় কর্মী বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা বিষয়শ্রেণী:বাংলাদেশের ভূমি উপদেষ্টা
হুয়াই রাত (    ,  ) উত্তর-পূর্ব থাইল্যান্ডের বুরিরাম প্রদেশের একটি জেলা ( অম্ফো )।   ভূগোল  প্রতিবেশী জেলাগুলি হল (পূর্ব ঘড়ির কাঁটার দিক থেকে) বুরিরাম প্রদেশের ক্রসাং, মুয়াং বুরিরাম, বান দান এবং সাতুয়েক ।   ইতিহাস  মাইনর ডিস্ট্রিক্ট ( কিং অ্যামফো ) হুয়াই রাত ১ এপ্রিল ১৯৯০ সালে তৈরি হয়েছিল, যখন পাঁচটি ট্যাম্বন : হুয়াই র‍্যাট, স্যাম ওয়ায়েং, তা সাও, বান টাকো এবং সানুয়ান মুয়েং বুরিরাম জেলা থেকে বিভক্ত হয়েছিল।  ১৯৯৫ সালের সেপ্টেম্বরে এটি একটি পূর্ণাঙ্গ জেলায় উন্নীত হয়।   প্রশাসন  জেলাটি আটটি জেলায় বিভক্ত ( তাম্বন), যা আরও ৮৫টি গ্রামে ( মুবান ) এ বিভক্ত। হুয়াই রাত হল একটি জনপদ ( থেসাবান তাম্বন ) যা তাম্বন হুয়াই রাত এবং তাম্বন হুয়াই রাছার কিছু অংশ জুড়ে রয়েছে। আরও সাতটি ট্যাম্বন প্রশাসনিক সংস্থা (TAO) রয়েছে। ক্রম নাম থাই নাম গ্রাম জনসংখ্যা ১. হুয়াই রাত  ห้วยราช ১৫ ৪,৪৩৯ ২. স্যাম ওয়েং สามแวง ৯ 4,250 ৩. তা সাও ตาเสา ১০ ৪,৭৮৪ ৪. বান টাকো บ้านตะโก ৯ ৩,২৪৮ ৫. সানুয়ান สนวน ১২ ৫,৩৩৪ ৬. খোক লেক โคกเหล็ก ১১ 6,154 ৭. মুয়াং ফো เมืองโพธิ์ ৯ 3,558 ৮. হুয়াই রাছা ห้วยราชา ১০ 4,174   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:থাইল্যান্ডের জেলা
তিতি দ'অর (Titi d'Or) হলো লে তিটিস দু পিএসজি (Les Titis du PSG) কর্তৃক প্রদত্ত একটি বার্ষিক পুরস্কার, যা প্যারিস সেন্ট-জার্মেই একাডেমির সবচেয়ে প্রতিশ্রুতিশীল এবং সেরা প্রতিভাদের সম্মান জানাতে দেওয়া হয়। লে তিতিস দু পিএসজি হলো প্যারিস সেন্ট-জার্মেইয়ের সাথে যুক্ত একটি সংস্থা যারা ক্লাবের একাডেমির খবর প্রকাশ করে। এই পুরস্কারটি ২০০৭ সাল থেকে পুরুষ খেলোয়াড়দের দেওয়া হচ্ছে, ২০১০ সালে প্রযুক্তিগত কারণে এর ব্যতিক্রম হয়েছিল। ২০১৯ সাল থেকে এটি সবচেয়ে প্রতিভাবান মহিলা খেলোয়াড়কেও প্রদান করা হচ্ছে।  ২০১১ সাল পর্যন্ত ভোট জনসাধারণের জন্য উন্মুক্ত ছিল, কিন্তু এখন বিজয়ীরা তাদের সতীর্থদের দ্বারা নির্বাচিত হন। অনূর্ধ্ব-১৭, অনূর্ধ্ব-১৯ এবং রিজার্ভ দলের যে সকল খেলোয়াড় পিএসজির পেশাদার দলের হয়ে পাঁচটির বেশি ম্যাচ খেলেননি, তারা এই ট্রফি জেতার যোগ্য। এই পুরস্কারের সাম্প্রতিকতম প্রাপকরা হলেন পুরুষ ফরোয়ার্ড ইব্রাহিম এমবায়ে এবং মহিলা গোলরক্ষক অ্যালিসা ফার্নান্দেস, তারা ২০২৪ সালের তিতি দ'অর জিতেছেন।  বিজয়ীরা  পুরুষ বছর অবস্থান খেলোয়াড় বর্তমান ক্লাব ২০০৭ মিডফিল্ডার আব্দুল আজিজ বারাদা মৃত ২০০৮ ফরোয়ার্ড হারভিন অনগেন্ডা বোতোসানি ২০০৯ গোলরক্ষক আলফঁস আরেওলা ওয়েস্ট হ্যাম ইউনাইটেড ২০১০ পুরস্কার দেওয়া হয়নি ২০১১ ফরোয়ার্ড হারভিন অনগেন্ডা বোতোসানি ২০১২ ফরোয়ার্ড কিংসলে কোমঁ বায়ার্ন মিউনিখ ২০১৩ ফরোয়ার্ড কিংসলে কোমঁ বায়ার্ন মিউনিখ ২০১৪ ফরোয়ার্ড জ্যাঁ-কেভিন অগাস্টিন মোটর লুবলিন ২০১৫ ফরোয়ার্ড ওডসন এডুয়ার্ড লেস্টার সিটি ২০১৬ ফরোয়ার্ড মুসা দিয়াবি আল ইত্তিহাদ ২০১৭ মিডফিল্ডার ইয়াসিন আদলি ফিওরেন্তিনা ২০১৮ ডিফেন্ডার আর্থার জাগ্রে এক্সেলসিয়র ২০১৯ ডিফেন্ডার তঁগি নিয়ঁজু সেভিয়া ২০২০ফরোয়ার্ড আর্নো কালিমুয়েন্দো রেনে ২০২১ মিডফিল্ডার আয়মান কারি প্যারিস সেন্ট-জার্মেই ২০২২ মিডফিল্ডার ওয়ারেন জাইর-এমেরি প্যারিস সেন্ট-জার্মেই ২০২৩ মিডফিল্ডার সেনি মায়ুলু প্যারিস সেন্ট-জার্মেই ২০২৪ ফরোয়ার্ড ইব্রাহিম এমবায়ে প্যারিস সেন্ট-জার্মেই  মহিলা বছর অবস্থান খেলোয়াড় বর্তমান ক্লাব ২০১৯ ফরোয়ার্ড ভিকি বেচো লিওঁ ২০২০ফরোয়ার্ড হাওয়া সাঙ্গারে রেইমস ২০২১ ফরোয়ার্ড মানসিতা ট্রোরে প্যারিস সেন্ট-জার্মেই ২০২২ গোলরক্ষক ওশেন তুসেইন্ট প্যারিস সেন্ট-জার্মেই ২০২৩ ফরোয়ার্ড নাওলিয়া ট্রোরে প্যারিস সেন্ট-জার্মেই ২০২৪ গোলরক্ষক অ্যালিসা ফার্নান্দেজ প্যারিস সেন্ট-জার্মেই  তথ্যসূত্র  বহিঃ সংযোগ  Official websites PSG.FR - Site officiel du Paris Saint-Germain Paris Saint-Germain - Ligue 1  Paris Saint-Germain - UEFA.com  বিষয়শ্রেণী:পারি সাঁ-জেরমাঁ বিষয়শ্রেণী:ফুটবল শিরোপা ও পুরস্কার বিষয়শ্রেণী:২০০৭-এ প্রবর্তিত পুরস্কার
মাওলানা (আরবি:  ) একটি সম্মানসূচক উপাধি যা মুসলিম ধর্মীয় নেতার নামের শুরুতে যুক্ত করা হয়। যেমন হাসান বসরির নামের শুরুতে মাওলানা যুক্ত করা হতো।(তাহযিবুত তাহযিব ২/২৬৩), আল বিদায়া ওয়ান নিহায়া ৯/২৬৬) মূলত মধ্য এশিয়া ও ভারত উপমহাদেশে মাদ্রাসা বা দারুল উলুম বা কোনো ইসলামি পন্ডিতের অধীনে পড়াশোনা করা স্নাতকোত্তর পাশ ব্যক্তিকে সম্বোধনের ক্ষেত্রে ব্যবহৃত হয়ে থাকে।  মাওলানা শব্দটি পাক ভারত উপমহাদেশে আলেম উলামা গনের নামের পূর্বে বিশেষ ভাবে ব্যবহার হয়ে থাকে। যেমন, মাওলানা আব্দুল লতিফ, মাওলানা হাবিবুর রহমান, মাওলানা আব্দুস সালাম, মাওলানা আদনান।  মাওলানা শব্দের বিশ্লেষণ শব্দটি মূলত দুটি শব্দ (তথাمولا+نا) যোগে গঠিত।‘মাওলা’ শব্দের প্রায় ৩০টিঅর্থ রয়েছে। যেমন: প্রভু বন্ধু সাহায্যকারী মনিব দাস চাচাতো ভাই প্রতিনিধি অভিভাবক নিকটবর্তী আত্মীয় নেতা গুরু প্রতিপালক সর্দার প্রেমিক প্রতিবেশী আনুগত্য প্রার্থনা নীরবতা ইবাদত দণ্ডায়মান জাহান্নাম ইত্যাদি। বাদায়িউল ফাওয়ায়িদ : ৪/৯৭৮, ফাতাওয়ায়ে আশরাফিয়া, পৃষ্ঠা ৭০, উমদাতুর রিআয়াহ : ২/৩২৮, লিছানুল আরব : ৮/৪৫২, আল-মিসবাহুল মুনির, পৃষ্ঠা ৫৯১)  পবিত্র কুরআন শরিফে প্রায় ৪টি অর্থে মাওলা শব্দটি ব্যবহৃত হয়েছে। যেমন:  ১.সূরা বাকারার ২৮৬ নাম্বার আয়াতে বলা হয়েছে: ﺍﻧﺖ ﻣﻮﻻﻧﺎ ﻓﺎﻧﺼﺮﻧﺎ ﻋﻠﻰ ﺍﻟﻘﻮﻡ ﺍﻟﻜﺎﻓﺮﻳﻦ’ এখানে শব্দটি  অভিভাবক অর্থে ব্যবহৃত হয়েছে।  ২.সূরা হাদীদের ১৫ নাম্বার আয়াতে বলা হয়েছে: ﻓَﺎﻟْﻴَﻮْﻡَ ﻟَﺎ ﻳُﺆْﺧَﺬُ ﻣِﻨﻜُﻢْ ﻓِﺪْﻳَﺔٌ ﻭَﻟَﺎ ﻣِﻦَ ﺍﻟَّﺬِﻳﻦَ ﻛَﻔَﺮُﻭﺍ ﻣَﺄْﻭَﺍﻛُﻢُ ﺍﻟﻨَّﺎﺭُ ﻫِﻲَ ﻣَﻮْﻟَﺎﻛُﻢْ ﻭَﺑِﺌْﺲَ ﺍﻟْﻤَﺼِﻴﺮُ এখানে শব্দটি আবাস্থল অর্থে ব্যবহৃত হয়েছে।  ৩.সূরা মুহাম্মাদের ১১নাম্বার আয়াতে বলা হয়েছে: ذلك بأن الله مولى الذين ..آمنوا. এখানে শব্দটি বন্ধু অর্থে ব্যবহৃত হয়েছে।  ৪.সূরা তাহরীমের ৪নাম্বার আয়াতে বলা হয়েছে: والله مولاكم... এখানে সহযোগী অর্থে ব্যবহৃত হয়েছে।  আর তাছাড়া উর্দু ভাষায় মাওলানা শব্দটি উস্তাদ ও আলেমে দ্বীন অর্থেও ব্যবহৃত হয়। আল-হাদিয়্যাতুল মারযিয়্যা, পৃষ্ঠা ১১৭, ফিরুজুল লুগাত, পৃষ্ঠা ৬৬৪ আমরা যেহেতু এই শব্দের ব্যবহার উর্দুভাষীদের থেকে পেয়েছি, তাই সাধারণত মাওলানা দ্বারা এই দুই অর্থই উদ্দেশ্য করা হয়ে থাকে।   ইতিহাস   নবী মুহাম্মদের ﷺ-এর যুগ থেকেই 'মাওলা' শব্দের ব্যবহার ও'মাওলানা' বলে ডাকার প্রমাণ পাওয়া যায়।  মুহাম্মদ ﷺ আলী (রা.) এর ব্যপারে বলেছেন-   من كنتُ مولاه فهذا مولاه ইমাম হাইছামী ও শাওকানী ও আলবানী বলেন,হাদীসের রাবীগণ ছেকাহ বা বিশ্বস্ত। মাজমাউয যাওয়ায়েদ-৯/১০৬,মুসনাদে আহমদ-২৩৬০৯,তাবারানী -৪০৫৩,দুররুস সাহাবা লিশ শাওকানী-১৪২,সিলসিলাতুল আহাদীসিস সহীহা-৪/৩৪০  রাসূল ﷺ যায়েদ (রা.) কে মাওলানা বলেছেন। হাদিসের ভাষ্য-فاخونا و مولانا সহীহুল জামে-১৩৪৭,আলী (রাঃ) থেকে বর্ণিত। নাসিরুদ্দীন আলবানী এটাকে সহীহ বলেছেন।    সাহাবায়ে কেরামের (রা.) একদল রাসূল ﷺ -কে মাওলানা বলেছেন। জামিউল মাসানীদ ওয়াস সুনান,লি ইবনে কাসীর-১৬৯৫  আনসারী সাহাবীদের (রা.) একদল যাদের মধ্যে আবু আইয়্যূব আনসারী (রা.) ছিলেন আলী (রাঃ.)-কে সালাম দিতে গিয়ে 'মাওলানা' বলে ডেকেছেন।  হাদিসের ভাষ্য- السلام عليك يا مولانا ইমাম হাইছামী ও শাওকানী ও আলবানী বলেন,হাদীসের রাবীগণ ছেকাহ বা বিশ্বস্ত। মাজমাউয যাওয়ায়েদ-৯/১০৬,মুসনাদে আহমদ-২৩৬০৯,তাবারানী -৪০৫৩,সিলসিলাতুল আহাদীসিস সহীহা-৪/৩৪০,দুররুস সাহাবা লিশ শাওকানী-১৪২   তথ্যসূত্র   আরও দেখুন ইসলামি পরিভাষা মৌলভি মোল্লা শাইখ হাফেজ মাওলা  বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি সম্মানসূচক উপাধি